Lauri Nebel

Lauri Nebel (sündinud 11. oktoobril 1948) on eesti näitleja.

Tema meeldejäävamad näitlejatööd on olnud nimiosa Eesti Riikliku Noorsooteatri lastelavastuses "Buratino" (1978) ja Timmu kultusfilmis "Siin me oleme!" (1978).ETV saade "Tähelaev. Lauri Nebel" ERR Arhiiv, 04.02.2007. Ta on tuntud nii laulva näitleja, muusiku kui ka estraadiartistina.

Haridus
Ta on õppinud Nõmme Lastemuusikakoolis oboemängu ja lõpetanud 1969. aastal Tallinna Muusikakeskkooli, seejärel õppinud ühe aasta Tallinna Pedagoogilises Instituudis kultuurharidustööd ning lõpetanud 1974. aastal Tallinna Riikliku Konservatooriumi lavakunstikateedri (VI lend).

Lisaks on Nebel õppinud Andres Lutsari juhendamisel judot ja muid võitluskunste.Jürgen Rooste. Piprakasvataja läänerannikul ehk Judoõpetaja Lauri Nebeli argipäev Maaleht.ee, 23.09.2021.

Töö
Pärast kõrgkooli lõpetamist suunati ta tööle Eesti NSV Riiklikku Noorsooteatrisse, kus töötas näitlejana kuni 2001. aastani.

Aastatel 2001–2003 oli ta Vanalinnastuudio näitleja, hiljem on näidelnud vabakutselisena.

1980. aastatel oli ta estraadiartistina Eesti Raadio meelelahutussaate "Meelejahutaja" üks püsiesinejaid ning tegi kaasa Eesti Televisiooni huumori- ja muusikasaadetes.

Näitlejatöö kõrvalt on ta paarkümmend aastat õpetanud lasteaedades judot.Lauri Nebel: olude sunnil õpin sepaks ERR Eeter, 28.04.2025. 2025. aasta seisuga töötab ta judotreenerina Aitado Judoklubis.Lauri Nebel Eesti Spordiregistris. Vaadatud 30.04.2025.

Ta on Eesti Teatriliidu (1977) ja Näitlejate Liidu liige (1993).

Muusika
Lauri Nebel laulab ja mängib mitut pilli (oboe, klarnet, kitarr jm). Ta on andnud kammerlikke soolokontserte ja esinenud ansamblite koosseisus. 

Aastail 1965–1968 kuulus ta koos Henno Käo, Taivo Linna ja Eino Mäeltiga ansamblisse Peoleo, kus peale laulmise mängis algul trumme ja hiljem basskitarri.ETV saade "Tarmo album. Lauri Nebel" ERR Arhiiv, 08.01.1994. 

1977. aastal esietendus Eesti Noorsooteatris Lauri Nebeli ühemehekava "Luguauk", mille sõnaline osa moodustas põimiku laulu ja mänguga, osalt omaloodud muusikaga.Lavastus "Luguauk" Eesti teatri lavastuste andmebaas. Vaadatud 24.09.2025. 

1979. aastal moodustas ta koos toonase Noorsooteatri kolleegide Jüri Aarma ja Kaarel Kilvetiga trio Hampelmann, mis tegutses kümmekond aastat.Jüri Aarma. Nädala juubilar Lauri Nebel 60 Kesknädal, 08.10.2008.

1980. aastate lõpus ja 1990. aastate esimesel poolel musitseeris ta ka ansamblis Folkklassic Huligan Bänd & Vanajuhan, kuhu peale tema kuulusid näitlejad Jüri Aarma, Kaarel Kilvet, Rein Oja, Ago Org ja Tõnu Raadik ning kirjanik Juhan Saar.ETV saade "Tarmo album. Lauri Nebel" ERR Arhiiv, 08.01.1994. 

Poliitika
Ta oli Keskerakonna liige alates märtsist 1997. Alates septembrist 2025 kuulub ta Eesti Konservatiivsesse RahvaerakondaLauri Nebel. Liikme ajalugu E-Äriregistris. Vaadatud 24.09.2025.

2017. aasta kohaliku omavalitsuse volikogude valimistel kandideeris ta EKRE nimekirjas Tallinnasvalimised.ee ning sai 165 häält.https://kov2017.valimised.ee/valimistulemus-vald.html#0784-1

Ta kandideeris 2025. aasta kohaliku omavalitsuse volikogude valimistel Haabersti linnaosas, kogus 90 häält ning ei osutunud valituks.

Looming
Filmirolle
pisi|Marko Matvere, Jaan Tätte ja Lauri Nebel 1996. aastal.Foto: Jaan Künnap
 1971 "Metskapten" (Jakob)
 1974 "Colas Breugnon" (karjus)
 1979 "Siin me oleme!" (madrus Timmu)
 1997 "Minu Leninid" (Lenin IV)
 2001 "Head käed" (Peeter)
 2002 "Rebasenaine" (Ibis (hääl)
 2006 "Põrgupõhjas" (pastor)
 2010 "Rändaja" (Albert)
 2013 "Raisus südamed" (Arne)
 2015 "Kui sa teda kohtad" (Lembit)
 2015 "Supilinna Salaselts" (surnuaiavaht)
 2017 "Rohelised kassid" (patsient)
 2023 "Tähtsad ninad" (Leino)
 2023 "Suvitajad" (naabrimees)

Rolle telelavastustes ja -sarjades
 1976 "Kuidas kuningas kuu peale kippus"
 1980 "Kardemoni linna rahvas ja röövlid"
 1997 "Waba Riik" (TV3 telesari) 
 2012 "Nurjatud tüdrukud" (TV3 telesari; direktor Tõnu)
 2015 "Restart" (Kanal 2 telesari; Karu)
 2017 "Lillepood"
 2018 "Miks mitte?!" (ETV telesari; Otto)
 2023 "Buss" (Go3/TV3 komöödiasari; bussijuht Tambet)

Isiklikku
Ta on abielus Kaja Nebeliga. Pere peab Läänemaal väikest erasadamat, harrastab kalapüüki ja kasvatab Saulepi suvekodus tšillipipart.Silvia Paluoja. Näitleja Lauri Nebel kasvatab Saulepi külas tulipipraid ja naudib kalastamist Pärnu Postimees, 07.09.2024.

Tal on aastaid olnud kombeks tutvustada end akronüümiga NLKP, mille tähendus olevat "Nebel Lauri Karli Poeg".Jüri Aarma. Nädala juubilar Lauri Nebel 60 Kesknädal, 08.10.2008.

Viited

Välislingid
 Jaanus Kulli. Lauri Nebel: "See on nüüd see, mida rooste ja koi ei söö." Õhtuleht.ee, 23. juuli 2003
 ETV saade "Tähelaev. Lauri Nebel" ERR Arhiiv, 4. veebruar 2007
 Jürgen Rooste. Piprakasvataja läänerannikul ehk Judoõpetaja Lauri Nebeli argipäev Maaleht.ee, 23. september 2021 

Kategooria:Eesti näitlejad
Kategooria:Eesti filminäitlejad
Kategooria:Tallinna Muusikakeskkooli vilistlased
Kategooria:Eesti Muusika- ja Teatriakadeemia vilistlased
Kategooria:Sündinud 1948